# Standardskrivelse til kommune

**Til kommune**

**Vurdering af ansøgning om tilskud til privat skovrejsning**

Ejendomsnummer:

Matrikelnummer og ejerlav:

Jeg har udarbejdet et skovrejsningsprojekt, som jeg vil ansøge om tilskud til privat skovrejsning hos Landbrugsstyrelsen til at gennemføre. Projektbeskrivelse\* er vedhæftet.

Kommunen anmodes om at træffe en afgørelse, om skovrejsningsprojektet kan gennemføres i forhold til lovgivningen og reglerne, som kommunen er ansvarlig myndighed for. Det gælder bl.a. forholdene på listen nedenfor.

Samtidigt anmodes kommunen om tilladelse eller dispensation til projektet i det omfang, det er nødvendigt og kan imødekommes.

Projektet ønskes bl.a. vurderet i forhold til følgende:

* Beskyttede naturtyper, jf. naturbeskyttelseslovens § 3.
* Beskyttelseslinjer omkring fortidsminder, vandløb og søer m.v.
* Fredede fortidsminder.
* Beskyttede sten- og jorddiger, jf. museumslovens § 29a.
* Vandløbsloven.
* Områdeudpegningen i forhold til skovrejsning, herunder om projektet er beliggende i et område, der er udpeget som negativområde med hensyn til skovrejsning.
* Område med særlige drikkevandsinteresser eller vandindvindingsoplande for almene vandforsyninger.
* Fredninger.
* Internationale naturbeskyttelsesområder som fx habitat- og fuglebeskyttelsesområder.

Kommunen bedes desuden medtage andre forhold, som den skønner, er relevante for ansøgningen, i sin vurdering.

Jeg vil gerne bede om at modtage kommunens afgørelse i digitalt format (fx PDF) inden for 4 uger regnet fra datoen på dette brev.

\*Projektbeskrivelsen skal indeholde en beskrivelse af, hvilke arealer der skal tilplantes med hvilke træarter, hvilke arealer der skal udlægges til naturlig tilgroning med skov henholdsvis indgå som åbne arealer i skovrejsningsprojektet og hegnslinje, samt hvordan projektet planlægges gennemført, dvs. om der skal anvendes dybdegående jordbearbejdning eller ej, og i så fald hvor. Landbrugsstyrelsen anbefaler, at udfylde en kladde af ansøgningsskemaet om tilskud til privat skovrejsning i Tast selv med oplysninger om det planlagte projekt, printe det (eller gemme det som en PDF-fil), vedlægge det sammen med skovkort og tilplantningsplan og indsende disse sammen med denne anmodning om vurdering af projektet til kommunen.